Քաղաքացիական հասարակության զարգացման կենտրոնը, նախագահ`Սվետլանա Ասլանյան, մարզպետարանում կազմակերպել էր սեմինար-խորհրդակցություն մարզի հ/կ-ների ներկայացուցիչների հետ` պարզելու քաղաքացիական հասարակության զարգացման մակարդակը, նրանց ազդեցությունը որոշումներ կայացման վրա: “Սոցիոմետր” անկախ հետազոտությունների կենտրոնի ղեկավար Ահարոն Ադիբեկյանը հատուկ մշակված հարցաշարով հարցում անցկացրեց: Պատասխանների հիման վրա կստեղծվի Հայաստանի քաղաքացիական հասարակության զարգացման ընդհանրական համանիշը: Դրա շնորհիվ միջազգային հանրությունը կտեղեկանա մեր նվաճումների ու խնդիրների մասին: